Nafarroako Parlamentuak, 2019ko azaroaren 28an egindako Osoko Bilkuran, honako erabaki hau onetsi zuen: “Erabakia. Horren bidez, errefusatu egiten da Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoa, eta Espainiako Gobernua premiatzen da lege hori indargabetzeko neurriak har ditzan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak errefusatu egiten du Aurrekontu Egonkortasunari eta Finantza Jasangarritasunari buruzko apirilaren 27ko 2/2012 Lege Organikoaren edukia, zeina Espainiako Gobernuak 2012ko apirilaren 12an onetsi eta aplikatu baitzuen.

Nafarroako Parlamentuak Espainiako Gobernua premiatzen du urgentziaz har ditzan hartu beharreko neurriak, Aurrekontu Egonkortasunari eta Finantza Jasangarritasunari buruzko Legea ahalik eta epe laburrenean indargabetzeko”.

Iruñean, 2019ko abenduaren 2a

Lehendakaria: Unai Hualde Iglesias